เอบีบีกรุ๊ป

เอบีบี (ABB Limited) เป็นบริษัทข้ามชาติ มีสำนักงานใหญ่อยู่ที่เมืองซูริค ประเทศสวิตเซอร์แลนด์ มีการปฏิบัติการในส่วนของหุ่นยนต์ ระบบไฟฟ้าและเทคโนโลยีระบบอัตโนมัติ เอบีบี เป็นหนึ่งในบริษัทวิศวกรรมและบริษัทที่มีเครือข่ายใหญ่ที่สุดแห่งหนึ่งของโลก โดยมีสำนักงานในกว่า 100 ประเทศ ด้วยพนักงานประมาณ 150,000 คน

**ประวัติ**
เอบีบี เกิดจากการรวมกิจการกันระหว่าง Allmänna Svenska Elektriska Aktiebolaget (ASEA) จากประเทศสวีเดน และ Brown, Boveri & Cie (BBC) จากประเทศสวิตเซอร์แลนด์ในปี ค.ศ.1988  ประวัติของเอบีบีนับย้อนหลังไปถึงศตวรรษที่ 19 เมื่อบริษัทไฟฟ้าแห่งสวีเดน (ASEA) ถูกก่อตั้งขึ้นโดย ลุดวิก เฟรดโฮล์ม ในปี ค.ศ.1833 และ บริษัท บราว โบเวอรี ถูกก่อตั้งขึ้นในสวิตเซอร์แลนด์ ซึ่งมีผลิตภัณฑ์เกี่ยวกับมอร์เตอร์ไฟฟ้าทั้งกระแสตรงและกระแสสลับ เครื่องกำเนิดไฟฟ้าและหม้อแปลงไฟฟ้า
สำนักงานใหญ่เอบีบีประเทศไทย

**โครงสร้างองค์กร**
เอบีบี เป็นผู้วางโครงข่ายไฟฟ้าที่ใหญ่ที่สุดของโลก แกนหลักของธุรกิจคือระบบไฟฟ้ากำลังและเทคโนโลยีระบบอัตโนมัติ บริษัทแบ่งโครงสร้างเป็น 1 แผนกบริหารงานกลาง และ 5 แผนกจำแนกตามผลิตภัณฑ์ โดยเอบีบีเป็นหนึ่งในบริษัทขนาดใหญ่จำนวนไม่มากนักที่ประสบความสำเร็จจากการจัดโครงสร้างองค์กรแบบแมทริกซ์

**แผนกบริหารงานกลาง**
แผนกบริหารงานกลางมีหน้าที่จัดการและควบคุมการปฏิบัติงานโดยรวมของบริษัท รวมถึงการจัดการสินทรัพย์และการลงทุน

**Discrete Automation and Motion**
รับผิดชอบสินค้าและบริการสำหรับการผลิตในอุตสาหกรรม โดยมีผลิตภัณพ์ คือ มอเตอร์ไฟฟ้า, เครื่องกำเนิดไฟฟ้า, ตัวควบคุมมอเตอร์ไฟฟ้า, อิเล็กทรอนิกส์กำลัง, เครื่องกำเนิดไฟฟ้าจากพลังงานลม, ระบบผลิตไฟฟ้าจากพลังงานแสงอาทิตย์, เครื่องสำรองไฟฟ้าและหุ่นยนต์อุตสาหกรรม โดยในปี 2006 เอบีบี ได้ติดตั้งหุ่นยนต์ไปกว่า 200,000 ตัว

**Low Voltage Products**
แผนกผลิตภัณฑ์แรงดันไฟฟ้าต่ำผลิตเซอร์กิตเบรกเกอร์สำหรับไฟฟ้าแรงดันต่ำ, สวิทช์, อุปกรณ์ควบคุม, ตู้ไฟฟ้าและระบบสายไฟฟ้า นอกจากนี้ยังรับผิดชอบการพัฒนา KNX systems ซึ่งเป็นระบบรวมการประสานงานและควบคุมภายในอาคาร โดยระบบนี้จะควบคุมระบบไฟฟ้า, ระบบการระบายอากาศ, ระบบความปลอดภัยและระบบการสื่อสาร

**Power Products**
ผลิตภัณฑ์ไฟฟ้ากำลังเป็นส่วนประกอบสำคัญสำหรับระบบการส่งและจ่ายไฟฟ้า แผนกนี้ทำการผลิตหม้อแปลงไฟฟ้า, สวิทช์เกียร์, เซอร์กิตเบรกเกอร์, สายไฟฟ้า, อุปกรณ์แรงดันไฟฟ้าสูงและแรงดันไฟฟ้าปานกลาง แผนกผลิตภัณฑ์ไฟฟ้ากำลังยังแบ่งออกเป็น 3 หน่วยธุรกิจย่อย ได้แก่ ผลิตภัณฑ์แรงดันไฟฟ้าสูง, ผลิตภัณฑ์แรงดันไฟฟ้าต่ำ และหม้อแปลงไฟฟ้า

**Power Systems**
แผนกระบบไฟฟ้ากำลังรับผิดชอบการบริการระบบเทิร์นคีย์สำหรับการส่งและกระจายไฟฟ้าในโครงข่ายและในโรงไฟฟ้า โดยผลิตภัณฑ์ที่สำคัญคือสถานีไฟฟ้าย่อยและระบบอัตโนมัติสำหรับสถานี นอกจากนี้ยังมีผลิตภัณฑ์ที่เป็นจุดเด่นคือ ระบบส่งไฟฟ้ากระแสสลับแบบยืดหุ่นได้ (flexible AC transmission systems), ระบบสายส่งกระแสตรงแรงดันสูง (high-voltage direct current) และระบบจัดการโครงข่าย ในด้านการผลิตไฟฟ้า แผนกระบบไฟฟ้ากำลังมีผลิตภัณฑ์สำหรับการควบคุมและการจ่ายไฟฟ้าในโรงไฟฟ้า แผนกนี้แบ่งออกเป็น 4 หน่วยธุรกิจย่อย ได้แก่ ระบบโครงข่ายไฟฟ้า, สถานีไฟฟ้าย่อย, การจัดการโครงข่าย และการผลิตไฟฟ้า

**Process Automation**
จุดมุ่งหมายหลักของ เอบีบี คือนำเสนอผลิตภัณฑ์ระบบสำหรับควบคุม,  การเพิ่มประสิทธิภาพโรงงาน และแอพพลิเคชันอัตโนมัติที่จำเพาะเจาะจงสำหรับอุตสาหกรรมต่างๆ เช่น ก๊าซและน้ำมัน, สารเคมีและยา, กระดาษ, เหล็กและเหมืองแร่, การเดินเรือ และเทอร์โบชาร์จเจอร์ แผนกนี้แบ่งออกเป็น 6 หน่วยธุรกิจย่อย ได้แก่ เทอร์โบชาร์จเจอร์, การเดินเรือ, เทคโนโลยีการควบคุม, ผลิตภัณฑ์การวัด และการแก้ปัญหาสำหรับอุตสาหกรรม
File:ผลิตภัณฑ์ของเอบีบี.JPG|ผลิตภัณฑ์เอบีบีสำหรับกระแสไฟฟ้าแรงดันต่ำ
File:Transformator (ABB) in Umspannwerk - DSCF0998.JPG|หม้อแปลงไฟฟ้าเอบีบี
File:ABB Thyristor Valve.jpg|ไทริสเตอร์ วาล์ว ในระบบ HVDC
File:FlexLean Production Line.jpg|หุ่นยนต์ Flexlean ในสายการผลิตรถยนต์
File:ABB gearless mill drive.jpg|ABB gearless mill drive

**ประวัติการดำเนินงาน**

**1990**
 เอบีบี ซื้อกิจการแผนกการวัดและควบคุมจากเวสติงเฮาส์ (Westinghouse Electric Company) ซื้อกิจการคอมบัสชัน เอนจิเนียริง ซึ่งเป็นบริษัทชั้นนำของสหรัฐอเมริกาในการพัฒนาทางด้านพลังงานเชื้อเพลิงฟอสซิลและพลังงานนิวเคลียร์ เพื่อเจาะตลาดทวีปอเมริกาเหนือ

**1997**
 เอบีบี ซื้อกิจการเอลแซก ไบเลย์ (Elsag Bailey) กลุ่มธุรกิจทางด้านกระบวนการอัตโนมัติ ซึ่งเป็นการเข้าซื้อกิจการครั้งใหญ่ที่สุดของเอบีบี- ซื้อกิจการอินเตอร์เนชันแนล คอมบัสชัน จากโรลส์-รอยซ์ (Rolls-Royce)

**2000**
 เอบีบี ขายกิจการหม้อต้มไอน้ำและเชื้อเพลิงฟอสซิลให้กับอัลสตอม (Alstom) และขายธุรกิจนิวเคลียร์ให้เวสติงเฮาส์

**2001**
 เอบีบี ถูกจัดให้อยู่อันดับที่ 1 ติดต่อกันสามปีในดัชนีความยั่งยืนดาว โจนส์ (The Dow Jones corporate sustainability index)

**2008**
 เอบีบี ซื้อกิจการ เบอร์-แมค อิเล็กทริค แอนด์ อินสทรูเมนเทชัน (Ber-Mac Electrical and Instrumentation) ซึ่งมีพนักงานกว่า 750 คน และสาขากว่า 20 แห่ง เพื่อขยายพื้นที่ดำเนินงานในอุตสาหกรรมน้ำมันและก๊าซทางตะวันตกของออสเตรเลีย

**2010**
 เอบีบี ซื้อกิจการบริษัทซอฟท์แวร์เวนทิกซ์ (Ventyx) เป็นมูลค่า 1 พันล้านดอลลาร์สหรัฐ

**2011**
 เอบีบี ซื้อกิจการมินคอม ลิมิเตท (Mincom Limited) และรวมเข้ากับเวนทิกซ์- เอบีบี ซื้อกิจการบาลเดอร์ อิเล็กทริค (Baldor Electric) ประเทศสหรัฐอเมริกา เป็นมูลค่า 4.2 พันล้านดอลลาร์สหรัฐ

**2012**
 เอบีบี ซื้อกิจการโธมัส แอนด์ เบทส์ (Thomas & Betts) ด้วยมูลค่า 3.9 พันล้านดอลลาร์สหรัฐ- เอบีบี ซื้อกิจการ โทรโพส (Tropos) บริษัทซึ่งเชี่ยวชาญด้านเทคโนโลยีไร้สายสำหรับอุตสาหกรรมและการพาณิชย์

**2013**
 เอบีบี ซื้อกิจการพาวเวอร์-วัน (Power-One) เป็นมูลค่า 1 พันล้านดอลลาร์สหรัฐ เพื่อก้าวสู่การเป็นผู้นำระดับโลกทางด้านพลังงานแสงอาทิตย์

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  ยูทูปชาแนลของเอบีบี-  ยูทูปชาแนลของเอบีบีประเทศไทย
หมวดหมู่:วิศวกรรมพลังงาน
หมวดหมู่:บริษัทของสวีเดน
หมวดหมู่:บริษัทของสวิตเซอร์แลนด์